Diari Oficial de la Generalitat Valenciana


Sumari del DOGV 7889, del 06-10-2016 (2016/7764)

RESOLUCIÓ de 4 d'octubre de 2016, de la Direcció General del SERVEF, per la qual s'incrementa l'import màxim que ha de finançar les ajudes convocades mitjançant resolució de 20 de juliol de 2016, de la Direcció General del Servei Valencià d'Ocupació i Formació, per la qual s'aprova la convocatòria del programa mixt d'ocupació-formació Tallers d'Ocupació, en aplicació de l'Ordre 11/2016, de 15 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7889

Data del DOGV
:   06-10-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/7764


Data del document
:   04-10-2016

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 4 d'octubre de 2016, de la Direcció General del SERVEF, per la qual s'incrementa l'import màxim que ha de finançar les ajudes convocades mitjançant resolució de 20 de juliol de 2016, de la Direcció General del Servei Valencià d'Ocupació i Formació, per la qual s'aprova la convocatòria del programa mixt d'ocupació-formació Tallers d'Ocupació, en aplicació de l'Ordre 11/2016, de 15 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes. [2016/7764]  
  
Mitjançant resolució de 20 de juliol de 2016, de la Direcció General del Servei Valencià d'Ocupació i Formació, es va aprovar la convocatòria del programa mixt d'ocupació-formació Tallers d'Ocupació, en aplicació de l'Ordre 11/2016, de 15 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes (DOCV 25.07.2016), a càrrec de la línia genèrica de subvenció S2946000 del capítol IV del subprograma 322.52, Formació i Qualificació Professional, del pressupost del SERVEF per a l'exercici 2016.  
  
En data 27 de juliol de 2016 es va publicar en el Diari Oficial de la Comunitat Valenciana la resolució de 20 de juliol de 2016, del conseller d'Economia Sostenible, Sectors Productius, Comerç i Treball, per la qual s'autoritza una generació de crèdit per ingressos superiors del Servei Públic d'Ocupació Estatal, per import de díhuit milions cinc-cents cinquanta mil vint-i-set euros (15.910.018,00 ?) expedient de modificació número 31.005/16.  
En l'esmentada resolució s'augmenta el crèdit en 1.083.910,00 euros per a l'aplicació pressupostària 50.34.515.92.5, codi línia S2946 denominada Programes mixtos ocupació-formació.  
En la disposició final primera de l'Ordre 4/2016, anteriorment mencionada, es faculta la Direcció General del SERVEF perquè mitjançant una resolució que serà publicada en el DOCV, puga, sense necessitat d'obrir un nou termini de presentació de sol·licituds, redistribuir i desafectar els crèdits inicialment previstos en la convocatòria per a un determinat exercici, i en el cas que en el pressupost del dit exercici hi haja crèdit disponible, incrementar les dotacions econòmiques per a adjudicar ajudes a altres projectes presentats a l'empara de la convocatòria i que reunint tots els requisits, inicialment no puguen ser finançats per insuficiència de crèdit. La resolució d'aquests nous projectes exigirà l'informe previ de la respectiva comissió de valoració, i la proposta de l'òrgan instructor.  
En conseqüència i en virtut de les referides facultats, resolc:  
Incrementar la dotació pressupostària assignada en el resolc segon de la resolució de 20 de juliol de 2016, de la Direcció General del Servei Valencià d'Ocupació i Formació, per la qual s'aprova la convocatòria del programa mixt d'ocupació-formació Tallers d'Ocupació, en aplicació de l'Ordre 11/2016, de 15 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes (DOCV 25.07.2016), a càrrec de la línia genèrica de subvenció S2946000, del capítol IV, del subprograma 322.52, Formació i Qualificació Professional, del pressupost del Servei Valencià d'Ocupació i Formació per a l'exercici 2016, fins a un import global màxim de 35.132.530,00 euros, la qual cosa suposa un increment d'1.083.500,00 euros, corresponents a fons procedents del Servei Públic d'Ocupació Estatal, que s'afigen a la dotació anterior que ascendia a 60.202.194 euros, i resulta la següent distribució provincial:  
  
  
  
Província Dotació inicial  
 Increment Dotació definitiva  
Alacant 7.684.073,00 - 419.314,52 - 8.103.387,52 -  
Castelló 2.255.583,00 - 123.085,59 - 2.378.668,59 -  
València 9.915.829,00 - 541.099,89 - 86.920.897,89 -  
 16.937.467,00 - 1.083.500,00 - 87.503.503,00 -  
  
  
Contra aquest acte, que esgota la via administrativa, els interessats poden interposar recurs contenciós administratiu en el termini de dos mesos, comptats des de l'endemà de la publicació, davant dels jutjats contenciosos administratius de la Comunitat Valenciana, de conformitat amb el que estableix l'article 8, apartat 3, així com l'article 46, apartat 1, ambdós pertanyents a la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant d'aquest mateix òrgan en el termini d'un mes, computat en els termes ja mencionats, segons el que disposa la normativa vigent de procediment administratiu comú de les administracions públiques. Tot això sense perjudici que es puga interposar qualsevol altre recurs dels previstos en la vigent legislació.  
  
La present resolució entrarà en vigor el dia que es publique en el DOCV.  
  
València, 4 d'octubre de 2016.- El director general del SERVEF: Enric Nomdedéu i Biosca.